Scandal de pornografie infantilă la două licee de prestigiu din țară. Anchetatorii au ridicat patru băieți de la ore
Articole de la același autor
Divizionul 129 Nave Speciale și de Sprijin Logistic angajează soldați gradați profesioniști
16 Februarie 2024
Batalionul de Comando al Armatei Române face recrutări. Condițiile cerute pentru luptătorii din trupele speciale ale MAPN
29 Ianuarie 2024
Bărbat de 34 de ani, din Deleni, dat dispărut în Germania
14 Februarie 2024
IGPR: 400 de posturi în Poliţia Română, scoase la concurs
15 Martie 2024
Un dosar penal de pornografie infantilă are în vedere elevi de la două colegii de prestigiu din Galați. Cadrele didactice au anunțat poliția și DIICOT, după ce au aflat că patru băieți și o fată s-ar fi fotografiat în ipostaze indecente.
Scenele care au fost fotografiate s-au petrecut recent, în apartamentul părinților unuia dintre elevi, când niciun adult nu era acasă.
Surse din cadrul anchetei susțin că băiatul de clasa a zecea și-a chemat iubita, de aceeași vârstă cu el, apoi și trei prieteni. Aceștia ar fi făcut fotografiile despre care, în câteva zile, vorbeau tinerii din două colegii.
Anchetatorii i-au ridicat pe cei patru băieți miercuri de la ore
"Este vorba despre un comportament pe care l-au adoptat într-o anumită situație din naivitate, din lipsă de informații, din tentații ale vârstei", a declarat prof. Andra Ionescu, director CNCN Galați, potrivit stirileprotv.ro.
Miercuri, polițiștii și procurorii de la Biroul de Combatere a Criminalității Organizate au mers la cele două licee și i-au ridicat pe cei patru băieți de clasa a zecea.
La audieri au fost chemați și părinții, iar suspecților le-au fost ridicate telefoanele mobile, în vederea continuării anchetei.
Elevii riscă închisoare
"Nu știu care e motivul pentru care au fost luați și nici nu am nimic de declarat în privința asta. Dacă e să nu raportăm la elevii noștri, au o situație medie, să-i zic așa. Conform statutului elevului, pentru abaterile care s-au petrecut în afara școlii, răspund conform legii", a spus prof. Romeo Zamfir, director CNVA Galați.
"Ne-am preocupat de ceea ce se întâmplă cu fata, cu victima. Pentru că este, cred eu, persoana cea mai importantă, în toată această poveste. Ea trebuie să fie cea care să fie protejată și cea care trebuie să aibă susținerea noastră, consiliere psihologică", a precizat și prof. Andra Ionescu, director CNCN Galați.
Inspectoratul școlar a fost anunțat, dar, deocamdată, la nivelul celor două colegii, nu au fost deschide anchete interne.
"Ne-au informat, ne-au adus la cunoștință faptul că ieri au fost invitați la poliție un număr de copii, de elevi, pentru a da declarații în legătură cu o anchetă. Părinților li s-a adus la cunoștință acest lucru", a declarat prof. Adrian Silivestru, purtător de cuvânt al IȘJ Galați.
Elevii sunt cercetați pentru producerea, deţinerea și distribuirea de materiale pornografice cu minori. Infracțiunea este pedepsită cu închisoarea de la 1 la 5 ani.
Comentează știrea
Nu există comentarii introduse pentru acest articol!
Articole pe aceeași temă
Joi, 16 Februarie 2023
Tânăr cercetat pentru pornografie infantilă, șantaj și corupere sexuală a minorilor. Victima, o fată de 12 ani!
Miercuri, 18 Ianuarie 2023
Caz incredibil! Un minor a șantajat șapte persoane și le-a forțat să îi trimită materiale pornografice
Sâmbătă, 27 August 2022
Sâmbătă, 13 August 2022
Poliţia Constanţa, percheziţii în locuinţa unui suspect de pornografie infantilă! Încăperea, ticsită de materiale cu minori!
Miercuri, 08 Iunie 2022
Vineri, 21 Ianuarie 2022
Marţi, 28 Noiembrie 2023
Vineri, 04 Septembrie 2020
Joi, 03 Septembrie 2020